open-index/open-wikipedia-markdown huggingface dataset:
SINGULART

**SINGULART,**   Փարիզում՝ Ֆրանսիայում գտնվող պրեմիում դասի առցանց խանութ՝ որը նվիրված է ժամանակակից արվեստին և կահույքի դիզայնին։ Հիմնադրվել է 2017 թվականին։ Համագործակցում է նկարիչների, լուսանկարիչների, քանդակագործների, կահույքի դիզայներների հետ (2022 թվականից) և համագործակցում է ավելի քան 10․000 նկարչի հետ: Նկարիչների մեծ մասին ընտրում են կուրատորները և հրավիրում համագործակցության։ Ոմանց առաջարկվում է բացառիկ պայմանագիր որոշակի պայմաններով, որոնք բանակցվում են յուրաքանչյուր անձի հետ անհատապես։ Վիճակագրության և հետևորդների տեսանելիություն, ինչպես նաև բարելավման անհատականացված առաջարկություններ: Բազմաթիվ լրացուցիչ լուսանկարներ և տեսանյութեր վերբեռնելու հնարավորություն։ 

2020 թվականին SINGULART-ի հետ համագործակցել է նաև Google-ը, որպես իր Google Accelerator-ի մաս։

## Պատմություն
2017 թվականին Դենի Ֆայոլը, Բրիսիմ Լեկոմտը և Վերա Քեմփֆը հիմնադրել են SINGULART-ը․ պատկերասրահի առաքելությունն էր ընդլայնել ամբողջ աշխարհի արվեստագետների հնարավորությունները։ 

SINGULART-ը հիմնադրելուց առաջ Kempf-ը ստեղծել և ղեկավարել է *Carré Paris* հայտնի հրուշակեղենի ռեստորանը։

2021 թվականի մարտին SINGULART-ը ստեղծել է COVID-19 համավարակից ոգեշնչված արվեստի գործերի հավաքածու։ 2021 թվականի մարտ ամսին նաև կազմակերպել է «Les Singulières» միջոցառումների շաբաթը, որը նվիրված էր արվեստի ոլորտի կանանց՝ ի պատիվ Կանանց միջազգային օրվա։

Առցանց խանութում ներկայացված են այնպիսի նկարիչների աշխատանքներ, ինչպիսիք են Ջուլիա Բրայթը, Անդրե Շուլցենը, Ալիշա Մարի Անգլինը և Ռուսլան Հեյսը։ Նրանք նաև տարածում են այնպիսի նկարիչների աշխատանքներ, ինչպիսին է Հոնկոնգի նկարիչ Մայքլ Էնդրյու Լոուն։ Մարիոն Սեյխենն այժմ պատկերասրահի գլխավոր համադիրն է։

SINGULART-ը ցուցադրվել է պրոդյուսերներ Maddyness-ի և DocuSign-ի «Deal» վավերագրական սերիալի վեցերորդ սերիայում։

2022 թվականին գործարկել է դիզայներական կահույքի բաժին՝ դիզայներներին աջակցելու և հզորացնելու համար։

## Նկարիչներ
SINGULART կայքում հայտնի նկարիչներից մի քանիսը ներկայացված են պատկերասրահում.

* Դմիտրի Լիկիսաս
* Ստեֆան Շչեսնի
* Թոմի Ունգերեր
* Վոլֆգանգ Նոյման
* Նաննա Հանինեն
* Պավել Վոլբերգ
* Ալֆրեդ Ֆրեդի Կրուպա
* Ռիչարդ Կալդիկոտ
* Կլոդ-Մաքս Լոշու

## Ծանոթագրություններ

Կատեգորիա:2017 հիմնադրված ընկերություններ
Սեմ Բենքմեն-Ֆրիդ

**Սեմյուել Բենքմեն-Ֆրիդ** (, առավել հայտնի էր **SBF** անվանումով. ), ամերիկացի ձեռնարկատեր, միլիարդատեր և ներդրող: Նա FTX կրիպտոարժույթային բորսայի հիմնադիրն ու գործադիր տնօրենն էր, հռչակվել էր որպես կրիպտոյի "poster boy": FTX-ը ծաղկման գագաթնակետին՝ 2021 թվականին աշխարհի խոշորագույն կրիպտոբորսաներից էր՝ ավելի քան մեկ միլիոն օգտատերերով, շուրջ 130 միջազգային կազմակերպությունների հետ սերտ կապերով: Բենքմեն-Ֆրիդը տնօրինում էր նաև *Alameda Research*-ի ակտիվները, կրիպտոարժույթային առևտրային մի ընկերության, որը նա հիմնադրել էր 2017 թվականի հոկտեմբերին:

FTX-ը Բենքմեն-Ֆրիդին բերել է հսկայական հարստություն. նա Forbes-ի 2022 թվականի միլիարդատերերի ցուցակում զբաղեցնում էր 41-րդ տեղը Միացյալ Նահանգներում և 60-րդ տեղը ամբողջ աշխարհում։ Նրան էր պատկանում կրիպտոարժույթային բորսայի կեսը, ինչպես նաև դրա FTT տոկենների մեծ մասը. Բենքմեն-Ֆրիդի զուտ կարողությունը մի պահ հասել էր 26,5 միլիարդ ԱՄՆ դոլարի: 2022 թվականի նոյեմբերին FTX-ը և դրա հետ սերտորեն կապված Alameda Research-ը սնանկացան, և Բենքմեն-Ֆրիդի կարողությունը մի քանի օրվա ընթացքում չքացավ: Նույն թվականի դեկտեմբերին գործարարը ձերբակալվեց Բահամյան կղզիներում։ ԱՄՆ իշխանությունները Բենքման-Ֆրիդին մեղադրեցին խարդախության և փողերի լվացման մեջ: 2023 թվականի նոյեմբերին նա մեղավոր ճանաչվեց յոթ դրվագով, իսկ դատավճիռը հրապարակվեց 2024 թվականի մարտին: Նյու Յորքի դաշնային դատարանը Բենքմեն-Ֆրիդին դատապարտեց 25 տարվա ազատազրկման: Բացի այդ, նրանից պետք է բռնագանձվի 11 միլիարդ ամերիկյան դոլար: Այսպես կոչված՝ «ճերմակօձիքային այս հանցագործության» դատաքննությունը լայն արձագանք ստացավ ԱՄՆ-ում ու նրա սահմաններից դուրս: Ֆինանսիստ Անտոնի Սկարմուչին Բենքմեն-Ֆրիդին բնորոշեց որպես «կրիպտոյի Բեռնի Մեդոֆ» / "the Bernie Madoff of crypto":

## Տես նաև
Ամերիկայի Միացյալ Նահանգներն ընդդեմ Սեմյուել Բենքմեն-Ֆրիդի

## Ծանոթագրություններ

## Գրականություն
* Michael Lewis: *Sam Bankman-Fried. Die Geschichte eines amerikanischen Albtraums.* Plassen, Kulmbach 2024, ISBN 978-3-86470-990-6.
* Michael Lewis: *Going Infinite. The Rise and Fall of a New Tycoon*. Norton & Company, New York 2023, ISBN 978-1-32407-433-5.

## Արտաքին հղումներ
* 

Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի հրեաներ
Կատեգորիա:21-րդ դարի ամերիկացիներ
Կատեգորիա:Ամերիկայի հրեաներ
Կատեգորիա:Ամերիկացի գործարարներ
Կատեգորիա:Ամերիկացի հանցագործներ
Կատեգորիա:Ամերիկացի միլիարդատերեր
Կատեգորիա:Ամերիկացի ներդրողներ
Կատեգորիա:Խարդախներ
Կողմնակի անձանց բանդան

**«Կողմնակի անձանց բանդան»**, անվանվում է նաև **«Կողմնակի անձինք»,** Ժան-Լյուկ Գոդարի դրամա-նուար ֆիլմը՝ Դոլորես Հիտչենսի «Հիմարների ոսկին» (անգլ. *Fools' Gold*) ստեղծագործության հիման վրա, որը առաջին անգամ հրատարակվել է pulp ամսագրում: Ֆրանսիական «Նոր ալիքի» ֆիլմերից մեկը: Գոդարն այս ֆիլմի մասին ասել է. «Ալիսան հրաշքների աշխարհից հանդիպում է Ֆրանց Կաֆկային»:

## Սյուժե
Օդիլը մասնակցում է անգլերեն լեզվի կուրսերի, երկու երիտասարդների՝ Արթուրի և Ֆրանցի հետ: Աղջիկը պատմում է Ֆրանցին մեծ քանակի գումարի մասին, որը գտնվում է Փարիզի արվարձաններից մեկում գտնվող վիլլայում, որտեղ բնակվում է ինքը՝ իր մորաքույր Վիկտորիայի և նրա ամուսին Շտոլցի հետ: Ֆրանցը կիսվում է այդ ինֆորմացիայով Արթուրի հետ, և նրանք միասին համոզում են Օդիլին մասնակցել կողոպուտի: Դրա հետ մեկտեղ աղջիկը սիրահարվում է Արթուրին և երազում նրա հետ լուսավոր ապագայի մասին:

Անսպասելիորեն գործին է խառնվում Արթուրի հորեղբայրը, ով որոշում է գումարի մի մասը յուրացնել: Երիտասարդները որոշում են կողոպուտն իրականացնել նշված ամսաթվից շուտ, և, թեև ամեն բան ընթանում է ըստ պլանի, որոշ ժամանակ անց Արթուրը և իր հորեղբայրը փոխհրաձգություն են ունենում և սպանում միմյանց: Ֆրանցին և Օդիլին հաջողվում է փախչել՝ վերցնելով ավարի մի փոքր մասը։ Նրանք փախչում են Հարավային Ամերիկա և հասկանում, որ սիրում են միմյանց։

## Դերերում
* Սեմի Ֆրեյ - *Ֆրանց*
* Կլոդ Բրասյոր - *Արթուր*
* Աննա Կարինա - *Օդիլ*
* Լուիսա Կոլպեյն - *մադամ Վիկտորիա*
* Ժան-Լյուկ Գոդար - *պատմող*

## Ազդեցություն
«Կողմնակի անձանց բանդան» ֆիլմի պատվին է անվանվել Քվենտին Տարանտինոյի կինոընկերությունը՝ «A Band Apart»:

## Ծանոթագրություններ

## Հղումներ
* 
* 
* 

Կատեգորիա:Ժան Լյուկ Գոդարի ֆիլմեր
Կատեգորիա:Ֆրանսիական դրամա ֆիլմեր
Մեգատրոն (շենք)

մինի|Լքված Մեգատրոն շենքի լուսանկարը, որը նկարվել է 2006 թվականին
**Մեգատրոն** (), շենք, կառուցվել է Մեծ Բրիտանիայի Քեմբրիջշիր նահանգի Ալքոնբերի գյուղից անմիջապես դուրս։ Աչքի է ընկել իր թռչող ափսեի դիզայնով։ Շենքը կառուցվել է 1990 թվականին և մինչև 2000-ականների սկիզբը գործել է որպես ռեստորան։ Քանդվել են 2008 թվականին։

## Պատմություն
«Մեգատրոն»-ի գաղափարը մշակել է տեղացի գործարար Դեննի Բլանդելը, ով մշակել է այս գաղափարը 1987-ից 1990 թվականներին։ Սկզբում նա պլանավորել է, որ այն պետք է լինի ռեստորանների ցանց։ Շենքը նախագծվել է Գոդմանչեստերից ճարտարապետ Գրեհեմ Քեմփբելի կողմից և ներառել է այնպիսի նորարարություններ, ինչպիսիք են սենսորային էկրանների դասավորությունը։

Երբ վայրը առաջին անգամ բացվել է 1990 թվականին, տեղի բնակիչները, ըստ որոշ տեղեկությունների, կարծել են, թե դա իսկական ԱԹՕ է։ Որոշ մարդիկ այդ մասին հայտնել են ոստիկանությանը, որը ժամանել է դեպքի վայր՝ հետաքննություն անցկացնելու համար։ Հաջորդ առավոտյան ռեստորանը պաշտոնապես բացվել է հեռուստահաղորդավար Էնդի Քրեյնի ներկայությամբ։

Շենքի դիզայնը և արագ սննդի ճաշացանկը նախատեսված են եղել «Մեգատրոնին» կից ավիաբազայի՝ RAF Alconbury-ի ամերիկացի օդաչուներին գրավելու համար։ Հաճախորդները կարող էին վճարել և՛ բրիտանական ֆունտով, և՛ ԱՄՆ դոլարով։

Բարձր շահագործման ծախսերի պատճառով վայրը փակվել է 1992 թվականին: Որոշ տեղացիներ ցանկացել են, որ շենքը քանդվի՝ համարելով այն տհաճ տեսողության համար։ Փոխարենը, այն զբաղեցրել է ՄաքԴոնալդսը, որը հեռացրել է սկզբնական դեկորի մեծ մասը և վերաբացվել 1993 թվականին։ Այն միակ տիեզերանավի տեսքով McDonald's-ն էր, մինչև 2005 թվականին Նյու Մեքսիկո նահանգի Ռոսվել քաղաքում մեկ այլ ռեստորանի բացումը։

Ավելի ուշ ՄաքԴոնալդսը փակվել է, և շենքը մի քանի տարի գտնվել է անմխիթար վիճակում։ Հանթինգդոնշիրի շրջանային խորհուրդը փորձել է պահպանել շենքը, սակայն ապարդյուն։

## Ազդեցություն
Մեգատրոնը նշանակալի է եղել և՛ որպես միմետիկ ճարտարապետության օրինակ, և՛ որպես McDonald's-ի նորույթ։ Մեգատրոնը հայտնվել է լրատվամիջոցներում տարբեր համատեքստերում։

* Շենքը ներկայացվել է Մաքս Կրիգերի ոչ ստանդարտ «Մաքդոնալդս» նախագծի շրջանակներում, որը նպատակ է ունեցել փաստաթղթավորել Մաքդոնալդսի նորաձև ռեստորանները, նախքան դրանք բոլորը կքանդեն։ Յություբեր Քվինթոն Քայլ Հուվերի հետ հարցազրույցի ժամանակ Կրիգերն ասել է, որ «Մեգատրոնը» նման ռեստորանների իր սիրելի օրինակն է։
* 2020 թվականին Մեգատրոնը պատկերված է եղել Թրևիս Սքոթի և Մաքդոնալդսի համագործակցությունը գովազդող պաշտոնական շապիկների վրա։
* 2023 թվականին նկարչուհի Էլեն Հարվին նկարել է Մեգատրոնը իր ընթացիկ «Հիասթափված զբոսաշրջիկը» նախագծի շրջանակներում, որի թեման կորուսված տեսարժան վայրերն են։
* 2024 թվականին Մեգատրոնը ներկայացվել է Քեթրին Մ. Վալենտեի գիտաֆանտաստիկ «Տիեզերական տարօրինակություն» վեպում, որտեղ այն օգտագործվել է որպես անոթ, որը կարող էր ճանապարհորդել ժամանակի, տարածության և հիշողության միջով: Գրքի հերոսներից մեկը՝ Դեցիբել Ջոնսը, պատմում է մանկության տարիներին իրական Մեգատրոն այցելելու մասին։

## Ծանոթագրություններ

Կատեգորիա:1990 հիմնադրումներ Անգլիայում
Կատեգորիա:Անգլիայի շենքեր և կառույցներ
Ինգա Ռուգինիենե

**Ինգա Ռուգինիենե** (, ), լիտվացի քաղաքական և պետական գործիչ։ 2025 թվականի սեպտեմբերի 25-ից Լիտվայի Հանրապետության վարչապետ։

## Կենսագրություն
Ծնվել է 1981 թվականի մայիսի 24-ին Տրակայում, Լիտվական ԽՍՀ, ԽՍՀՄ։

2003 թվականին ավարտել է Վիլնյուսի համալսարանի բժշկական ֆակուլտետը՝ ստանալով հանրային առողջապահության բակալավրի աստիճան: 2005 թվականին ստացել է հանրային առողջապահության մագիստրոսի աստիճան Կաունասի անտառտնտեսության և շրջակա միջավայրի ճարտարագիտության քոլեջից: Ավելի ուշ նաև ստացել է իրավագիտության մագիստրոսի աստիճան Նիկոլաս Ռոմերիս համալսարանից:

Հասարակական կարիերան սկսել է 2004 թվականին՝ դառնալով առաջին բուժօգնության հրահանգիչ և կամավոր Կարմիր խաչի և Կարմիր մահիկի միջազգային շարժման լիտվական մասնաճյուղում։

2012 թվականին նշանակվել է Լիտվայի անտառտնտեսության և անտառային արդյունաբերության աշխատողների միության փոխնախագահ, իսկ երկու տարի անց ընտրվել է դրա նախագահ։ Կազմակերպության 2018 թվականի համագումարում ընտրվել է Լիտվայի արհմիությունների կոնֆեդերացիայի նախագահ, իսկ 2023 թվականին դարձել է Եվրոպական արհմիությունների կոնֆեդերացիայի փոխնախագահ:

2024 թվականի խորհրդարանական ընտրություններում ընտրվել է Լիտվայի Հանրապետության Սեյմի անդամ, իսկ նույն թվականի դեկտեմբերի 12-ին ստացել է սոցիալական ապահովության և աշխատանքի նախարարի պորտֆելը, երբ ձևավորվել է Գինտաուտաս Պալուցկասի կաբինետը: Նախարարների կաբինետի հրաժարականից հետո՝ 2025 թվականի օգոստոսի 4-ին, սկսել է պաշտոնավարել որպես գերատեսչության ղեկավարի պաշտոնակատար մինչև նոր կառավարության նշանակումը:

2025 թվականի օգոստոսի 6-ին կայացած հատուկ նիստում Սոցիալ-դեմոկրատական կուսակցության նախագահությունը Ռուգինիենեին առաջադրել է Լիտվայի վարչապետի պաշտոնում:
2025 թվականի օգոստոսի 26-ին Լիտվայի Հանրապետության Սեյմը հաստատել է Ռուգինիենեի թեկնածությունը որպես երկրի նոր վարչապետ: Նույն օրը նախագահ Գիտանաս Նաուսեդան ստորագրել է պաշտոնական հրամանագիր, որով Ռուգինիենեին նշանակել է Լիտվայի վարչապետ՝ հանձնարարելով նրան 15 օրվա ընթացքում ձևավորել նոր կառավարություն: Սեպտեմբերի 25-ին Սեյմը պաշտոնապես հաստատել է կառավարության կազմը և ծրագիրը։

## Ծանոթագրություններ

## Արտաքին հղումներ
* Կենսաթոշակային համակարգի բարեփոխումները հաշվի կառնեն բնակչության ակնկալիքները
 
Կատեգորիա:Լիտվայի քաղաքական գործիչներ
Կատեգորիա:Կին վարչապետներ
Կատեգորիա:Պետության գործող ղեկավարներ
Սթիվ Վին

**Սթիվեն Ալան Վին** (. ծնվելիս ունեցել է **Weinberg** ազգանունը. ), ամերիկացի գործարար, կառուցապատող, բարերար և արվեստի գործերի հավաքորդ. հայտնի է ամերիկյան շքեղ խաղատների ու հյուրանոցային ինդուստրիայի ոլորտներում իր ներգրավվածությամբ (2018 թվականին հարկադրված է եղել դադարեցնել իր մասնակցությունը)։

Կարիերայի սկզբում համակարգել է Լաս Վեգասի և Ատլանտիկ Սիթիի մի քանի նշանավոր հյուրանոցների շինարարությունն ու շահագործումը. դրանց  թվում են Golden Nugget-ը, Golden Nugget Atlantic City-ն, The Mirage-ը, Treasure Island Las Vegas-ը և Bellagio Las Vegas-ը։ Սթիվ Վինը կարևոր դեր է խաղացել1990-ականներին Լաս Վեգասի վերածննդի և ընդլայնման գործում։ 2002 թվականին հիմնադրել է իր Wynn Resorts ընկերությունը և եղել է դրա խորհրդի նախագահը մինչև 2018 թվականը, երբ նրան ազատել են պաշտոնից սեռական ոտնձգությունների մեղադրանքներ ունենալու պատճառով (այդ մեղադրանքները չի ընդունել)։ Նա համակարգել է Wynn Las Vegas, Encore Las Vegas, Wynn Macau, Encore Macau, Wynn Palace Macau և Encore Boston Harbor համալիրների շինարարությունն ու զարգացումը։ Ներկայումս Wynn Resorts-ի բաժետոմսերի փոքր մասի բաժնետեր է։ 2006 թվականին Վինն ընդգրկվել է Ամերիկյան խաղային ասոցիացիայի փառքի սրահում։ 2025 թվականի ապրիլի դրությամբ նրա  կարողությունը գնահատվել է 3,7 միլիարդ դոլար։

Սթիվի Վինը համբավվել է նաև որպես արվեստի գործերի հավաքորդ. նրա հավաքածուում տեղ են գտել Պաբլո Պիկասոյի, Կլոդ Մոնե, նշանավոր այլ վարպետների ստեղծագործություններ:

## Ծանոթագրություններ

## Արտաքին հղումներ
* WynnResorts.com
* 
* 

Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի հրեաներ
Կատեգորիա:21-րդ դարի ամերիկացի գործարարներ
Կատեգորիա:Ամերիկացի գործարարներ
Կատեգորիա:Ամերիկացի միլիարդատերեր
Կատեգորիա:Փենսիլվանիայի համալսարանի շրջանավարտներ
Զոե Մե

**Զոե Անինա Կրեսլեր**  (,  ), հայտնի որպես **Զոե Մե** (), շվեյցարացի երգչուհի և երգահան։ Ներկայացրել է Շվեյցարիան Եվրատեսիլ 2025 երգի մրցույթում «Voyage» երգով և զբաղեցրել է 10-րդ տեղը՝ վաստակելով 214 միավոր։

## Կարիերա
Ծնվել է Շվեյցարիայի Բազել քաղաքում և մի որոշ ժամանակ ապրել է Գերմանիայում, ապա 2009 թվականին ընտանիքի հետ վերադարձել է Շվեյցարիա՝ Ֆրիբուր քաղաք։ Նա սկսել է սեփական երգեր գրել տասը տարեկանից և հայտնի է իր յուրահատուկ «պոեզիա-փոփ» ոճով, որը համադրում է գերմաներենն ու ֆրանսերենը, ինչպես նաև փոփն ու շանսոնը։ 

2024 թվականին ստացել է *RTS Artiste Radar* և *SRF 3 Best Talent* մրցանակները, որոնք նախկինում շնորհվել են նաև Նեմոյին և Մարիուս Բերին։ Իր կարիերայի ընթացքում նա հանդես է եկել մի շարք հեղինակավոր միջոցառումների շրջանակում, այդ թվում՝ Մոնտրյոյի ջազ փառատոնում և Լյուցերնի Luzern Live բեմում։ Նա նաև հյուր-կատարող է եղել Ռեմո Ֆորերի և Ջոյա Մարլինի շրջագայությունների ընթացքում։

### Եվրատեսիլ 2025
2025 թվականի մարտի 5-ին Շվեյցարիայի Հանրային Հեռարձակման Կորպորացիան (SRG SSR) հայտարարեց, որ Կրեսլերը կներկայացնի Շվեյցարիան 2025 թվականի Եվրատեսիլ երգի մրցույթում, որը անցկացվելու էր Բազելում, «Voyage» երգով։ Նա ընդհանուր հաշվով զբաղեցրեց 10-րդ տեղը՝ ստանալով 214 միավոր ժյուրիի քվեարկությամբ, սակայն հանրային քվեարկության արդյունքում ստացավ 0 միավոր։ Նա գրանցեց մրցույթի պատմության ամենամեծ տարբերությունը ժյուրիի և հեռուստաքվեարկության արդյունքների միջև՝ 24 հորիզոնական (2-րդ տեղ ժյուրիով, 26-րդ՝ հեռուստաքվեարկությամբ)։

## Ծանոթագրություններ

Կատեգորիա:Եվրատեսիլ երգի մրցույթի մասնակիցներ
Կատեգորիա:Շվեյցարացի երգիչ-երգահաններ
Կատեգորիա:Շվեյցարացի երգիչներ
Կատեգորիա:Շվեյցարացի երգչուհիներ
Օպլոնտիս

**Օպլոնտ(իս)** (*Oplontis*), Հին հռոմեական քաղաք Նեապոլի ծոցի ափին։ Գտնվել է ժամանակակից Տոռե Անունցիատայի տեղում՝ Նեապոլից անմիջապես հարավ։ Ինչպես մոտակա Պոմպեյ և Հերկուլանում քաղաքները, Վեզուվ հրաբխի ժայթքման ժամանակ Օպլոնտիսը նույնպես մոխրի տակ է մնացել մ.թ. 79 թվականին։ Վեզուվի այս կողմից լավայի հզորությունը հատկապես ուժեղ էր. Օպլոնտիսում ոչ միայն փլվել էին տանիքները, այլև ավերվել էին պատերն ու սյուները, որոնց բեկորները ցրվել էին շրջակայքում։

Օպլոնտիսի պեղումների ժամանակ հայտնաբերվել են երկու հռոմեական վիլլաներ, որոնցից ամենահայտնին վիլլա Ա-ն է՝ այսպես կոչված Պոմպեայի վիլլան։ Օպլոնտիսի մնացորդները Պոմպեյի և Հերկուլանումի ավերակների հետ միասին կազմում են Համաշխարհային ժառանգության միասնական հուշարձան։

## Հնագիտական գտածոներ
thumb|left|175px|«Էխո և Նարցիս»
Հնագետների կողմից հնագույն շինությունների մնացորդներ հայտնաբերվել են Տոռե-Անունցիատա քաղաքի արևելյան և արևմտյան կողմերում՝ արևելքում գտնվող Վիլլա Ա-ից մինչև արևմուտքում գտնվող Տոռե դել Գրեկո քաղաքի սահմանին: Ենթադրվում է, որ հնում, ինչպես և ամենուր (օրինակ՝ Հերկուլանումում և Ստաբիայում), շքեղ բնակելի վիլլաները, ինչպիսին է Վիլլա A-ն, գտնվում էին ափի երկայնքով, մինչդեռ գյուղատնտեսական վիլլաները գտնվում էին ավելի խորքում:

Արևմտյան գոտում հայտնաբերված ամենակարևոր գտածոներից է Օնչինոյի ծովափին գտնվող հռոմեական բաղնիքների համալիրը (*Նունցիանտեի բաղնիքներ*) որպես Օպլոնտիսի հասարակական կառույց: Ռ. Լիբերատորեն մանրամասն նկարագրել է հնագիտական պեղումները և պարզել, որ դրանք պատկանում են Լուցիուս Նոնիուս Ֆլորուսին, որի անունը փորագրված է բաղնիքներում գտնվող տերակոտե ամանի եզրին, որը զարդարված է բուսական ձևերով և վազող ձիերով: Այս վայրում ժամանակակից բաղնիքների կառուցումը հանգեցրել է բաղնիքների մնացորդների ոչնչացմանը: Ավելի ուշ հայտնաբերվել են երկու ստորգետնյա ջրատար կամ ջրահեռացման թունելներ, որոնք տանում էին դեպի բաղնիքներ:

Բացի այդ, մոտակայքում հայտնաբերվել են երկու բնակելի վիլլաների մնացորդներ, որոնցից մեկը (դատելով այնտեղ հայտնաբերված կնիքից) պատկանել է Գայուս Սիկուլիուս Ֆիլիուսին: Այս վիլլայում հայտնաբերվել է «Էխո և Նարցիս» բարձրարվեստ որմնանկարը։ Տոռե-Անունցիատա շրջանում բազմաթիվ այլ հնագիտական մնացորդներ թալանվել և չեն պահպանվել։

## Ծանոթագրություններ

Կատեգորիա:1974 Իտալիայում
Կատեգորիա:Անավարտ հոդվածներ Իտալիայի մասին
Կատեգորիա:Բնակավայրեր այբբենական կարգով
Կատեգորիա:Իտալիայի ազգային թանգարաններ
Կատեգորիա:Իտալիայի հնագիտական թանգարաններ
Կատեգորիա:Համաշխարհային ժառանգություն Իտալիայում
Կատեգորիա:Հին Հռոմի քաղաքներ
Կատեգորիա:Հռոմեական կայսրության պատմություն
Քրիստոնեական միություն

**Քրիստոնեական միություն** (), քրիստոնեական շարժում ԱՄՆ-ում, որը զարգացել է մի քանի վայրերում 18-րդ դարի վերջին և 19-րդ դարի սկզբին՝ կազմված այլ քրիստոնեական հարանվանություններից հեռացած անդամներից։ Դրա վրա ազդել է սահմանի հաստատումը, ինչպես նաև նոր Միացյալ Նահանգների ձևավորումը և բաժանումը Մեծ Բրիտանիայից։ Այն չուներ որևէ պաշտոնական հավատո հանգանակ, գրառված դավանաբանություն և դոկտրիններ։ Նրանք իրենց հիմքը պարզապես համարում էին Աստվածաշունչը և համախմբվում էին մի քանի ընդհանուր կետեր կազմող ուսմունքի շուրջ։

Փաստորեն, անդամները միավորվել են ընդհանուր աստվածաբանական հասկացությունների շուրջ, ինչպիսիք են՝ Արմինյան աստվածաբանական մարդաբանություն (մարդկային բնության ուսմունք), նախասահմանվածեւթյան Կալվինական ուսմունքների մերժումը և ինքնավար եկեղեցական կառավարությունը: «Միության»-ի պարբերականը՝ *«Herald of Gospel Liberty»* (Ավետարանի ազատության լուրը), որն առաջին անգամ հրատարակվել է 1808 թվականի սեպտեմբերի 1-ին, ԱՄՆ-ում հրատարակված առաջին կրոնական ամսագրերից մեկն էր։

## Նախորդող պատմություն
Ջեյմս Օ'Քելլին[անգլ.] Նոր Կտակարանի քրիստոնեությանը վերադառնալու միջոցով միասնության ձգտման վաղ կողմնակից էր: 1792 թվականին, դժգոհ լինելով Մեթոդիստական եպիսկոպոսական եկեղեցու եպիսկոպոսների դերից, նա անջատվեց այդ մարմնից։ Օ'Քելլիի շարժումը, որը կենտրոնացած էր Վիրջինիայում և Հյուսիսային Կարոլինայում, սկզբնապես կոչվում էր Հանրապետական մեթոդիստական եկեղեցի ()։ 1794 թվականին նրանք ընդունեցին Քրիստոնեական եկեղեցի անվանումը.։

Նույն ժամանակահատվածում Վերմոնտից Էլիաս Սմիթը և Նյու Հեմփշիրից Աբներ Ջոնսը[անգլ.] գլխավորեցին մի շարժում, որը պաշտպանում էր Օ'Քելլիի տեսակետներին նման հայացքներ։  Նրանք կարծում էին, որ անդամները, միայն սուրբ գրություններին դիմելով, կարող են պարզապես քրիստոնյա լինել՝ առանց կապված լինելու մարդկային ավանդույթներին և Եվրոպայից բերված դավանանքներին։ Սկզբում անկախ աշխատելով՝ Ջոնսը և Սմիթը միավորեցին իրենց ջանքերը և սկսեցին բացառապես օգտագործել «քրիստոնյա» անվանումը։ 

1801 թվականին Կենտուկիում Բարթոն Վ. Սթոունի գլխավորած «Քեյն Ռիջի վերածնունդը» հիմք դրեց Կենտուկիում և Օհայո գետի հովտում դավանանքային կողմնորոշումից հրաժարվելու շարժման համար: Սթոունը և հինգ այլ հոգևորականներ 1804 թվականին հրատարակեցին «Սփրինգֆիլդի պրեսբիտերական եկեղեցու վերջին կամքն ու վկայությունը» () գիրքը՝ հրաժարվելով պրեսբիտերական եկեղեցու հետ դավանանքային կապերից և նախընտրելով պարզապես քրիստոնյաներ լինել: Սթոունը ազդվել էր Օ'Քելլիի հետ իր նախկին կապից և տեղյակ էր հանրապետական մեթոդիստական գործելակերպի մասին՝ պարզապես քրիստոնյա անվանում օգտագործելու համար։

Գաղափարախոսորեն Նոր Անգլիայի շարժումը դրսևորեց հանրապետականության ծայրահեղ ձև: Համոզված լինելով, որ Ամերիկյան հեղափոխությունը պահանջում էր եվրոպական գործունեության եղանակներից լիակատար խզում, անդամները հակված էին պահանջել քաղաքականության, իրավական համակարգի, բժշկության և կրոնի արմատական բարեփոխումներ: Էլիաս Սմիթի[անգլ.] կարիերան հատկապես շեշտը դրեց բժշկական և հոգևոր բարեփոխումների վրա: Նա պնդում էր, որ եկեղեցական կառավարման բոլոր տեսանելի ձևերը պետք է մերժվեին, քանի որ դրանք բնույթով «բրիտանական» էին:

## Ծանոթագրություններ

Կատեգորիա:Քրիստոնեության դավանանքի ընտանիքներ
Գվիդո Կավալկանտի

**Գվիդո Կավալկանտի** (, ), իտալացի փիլիսոփա և բանաստեղծ։ «Նոր քաղցր ոճի» բանաստեղծ։

Ծնվել է գվելֆերյան ընտանիքում։ 

Եղել է Դանթեի բարեկամներից և մինչև Դանթեն գլխավոր է ֆլորենտացի բանաստեղծներին, շարունակել է բոլոնացի բանաստեղծ Գվիդո Գվինիցելլիի փիլիսոփամիստիկական սիրային պոեզիայի ավանդույթները։ Ամուսնացել է գիբելինների առաջնորդ Ֆարինատա Ուբերտիի դստեր՝ Բեատրիչեի հետ, թեպետ ինքը գվելֆեր էր։

Գվիդո Կավալկանտիի ստեղծագործություններում շատ որոշակիորեն արտահայտվում են «նոր քաղցր ոճի» էական բոլոր առանձնահատկությունները։ Ինչպես Պետրարկան ու Դանթեն, Կավալկանտին ևս ուներ իր «մադոննան», որին պայմանականորեն անվանում էր Պրիմովերա, որը նշանակում է «գարուն»։ Եթե մի կողմից Պրիմովերան կարծես թե իրական, երկրային արարած է, ապա մյուս կողմից բանաստեղծը իդեալականացնում է նրան, նրա մեջ տեսնելով աստվածայինը։ Սոնետներից մեկում, փառաբանելով բնությունն ու մարդկային կյանքի գեղեցկությունները, բանաստեղծը հարց է տալիս. *«Ի՞նչ են այդ բոլորը իմ դիցուհու գեղեցկության ու առաքինության առաջ. հայացքի անարժան, անցավոր մի բան։ Ինչպես երկնքի դիմաց խավարում է ամեն ինչ, այնպես էլ ինչ որ տեսնում եմ ես՝ մթնում ու աղոտանում է տիրուհուս առաջ։ Առաքինությանը միանալ նրա հետ՝ բերկրանք է»*։

Կավալկանտիի ստեղծագործությունում, առանց վերապահումների, ոչ միայն սերն է նույնանում առաքինության հետ, այլև տիրուհին՝ Պրիմովերան, զրկվում է կանացի իրական գծերից և հաճախ հանդես է գալիս որպես վերացական որևէ փիլիսոփայական կամ բարոյախոսական սկզբունքի մարմնացում, խորհրդանիշ։

## Ծանոթագրություններ

Կատեգորիա:Իտալացի բանաստեղծներ
Կատեգորիա:Վերածննդի դարաշրջանի գրականություն
Կատեգորիա:Բնօրինակում անաղբյուր հոդվածներ
Երաժշտության միջազգային օր

**Երաժշտության միջազգային օր** կամ **Երաժշտության տոն,** նշվում է հոկտեմբերի 1-ին։ Երաժշտության միջազգային օրը, ՅՈՒՆԵՍԿՕ-ին կից Միջազգային երաժշտական ​​խորհրդի նախաձեռնությունն է, որն  առաջին անգամ նշվել է 1975 թվականին՝  1973 թվականին ընդունված բանաձևի համաձայն՝ երաժշտության բազմազան դրսևորումները և համաշխարհային նշանակությունը նշելու համար: Այս օրը հարգանքի տուրք է մատուցվում երաժիշտներին և տարբեր երաժշտական ոճերին, որոնք վայելում և կիսում են տարբեր ծագում ունեցող մարդիկ՝ միավորելով նրանց ընդհանուր զգացմունքի միջոցով

## Պատմություն
Երաժշտության միջազգային օրը պաշտոնապես սահմանվել է 1975 թվականի հոկտեմբերի 1-ին՝ նպատակ ունենալով միավորել կյանքի բոլոր ոլորտների մարդկանց իրենց բազմազան գեղարվեստական դրսևորումների, մասնավորապես՝ երաժշտության միջոցով, որը խորհրդանշում է հավասարություն, քանի որ այն արձագանք է գտնում բոլորի մոտ։ 

## Նման օրեր տարբեր երկրներում
Տոնակատարության կոնկրետ ամսաթիվը և անվանումը կարող է տարբեր լինել երկրից երկիր, բայց հիմնական նպատակը մնում է անփոփոխ։ Մինչ որոշ եվրոպական երկրներ այն նշում են նոյեմբերի 22-ին, Ֆրանսիայում այն նշվում է հունիսի 21-ին, իսկ Ուրուգվայում՝ հոկտեմբերի 10-ին։

2019 թվականի դրությամբ, «Երաժշտության տոնին» () մասնակցում են ընդհանուր առմամբ 120 երկիր, և աշխարհի ավելի քան 1000 քաղաքներ մասնակցում են միջոցառմանը։ 2023 թվականին միջոցառումները անցկացվել են մայրցամաքների մեծ մասում։

Իտալական «Երաժշտության տոնը» (*)* սկսվել է 1985 թվականին, և ազգային տոն է դարձել 1994 թվականին։

Մեծ Բրիտանիայի միջոցառումը սկսվել է որպես« *Ազգային երաժշտության օր»* 1992 թվականին: «Make Music Day UK»-ը դարձել է անկախ կազմակերպություն 2022 թվականին:

Ուկրաինան իր միջոցառումը Լվովում անցկացնում է 2013 թվականից։ Չնայած Ռուսաստանի կողմից Ուկրաինա ներխուժմանը, միջոցառումը շարունակում է անցկացվել ամեն տարի։

Միացյալ Նահանգներում *«Երաժշտություն ստեղծիր» դաշինքը* () ստեղծվել է 2014 թվականին՝ ամբողջ երկրում ջանքերը համակարգելու համար: 2023 թվականին 117 քաղաքներում անցկացվել է ընդհանուր առմամբ 4791 անվճար համերգ: Ցինցինատին, Մեդիսոնը, Նյու Յորքը, Ֆիլադելֆիան և Սալեմը այդ օրը կազմակերպել են հարյուրից ավելի տարբեր համերգներ

Ավստրալիայում «Երաժշտություն ստեղծիր Ավստրալիայում» () միջոցառումը նախաձեռնել է 2018 թվականին Ավստրալիայի երաժշտական ​​ասոցիացիան (AMA), իսկ 2022 թվականից ի վեր այն համատեղ կազմակերպել է AMA-ի և Երաժշտության առևտրականների ազգային ասոցիացիայի (NAMM) հետ: 2023 թվականին «Երաժշտություն ստեղծիր, ընկերներ ստեղծիր» () անվամբ միջազգային հսկայական նախագիծը համագործակցության շրջանակներում ավստրալիական 10 դպրոցներ աշխարհի տարբեր դպրոցների հետ՝ «Երաժշտություն ստեղծիր, ընկերներ ստեղծիր» օրը միմյանց ողջունել են և կիսվել երաժշտության կատարումներով։

Կիպրոսում փառատոնը անցկացվում է ամեն տարի 2019 թվականից ի վեր։ Մինչ *Make Music Cyprus-ը* սովորաբար սահմանափակվում է Նիկոսիայով, 2025 թվականի փառատոնը ընդլայնվել է նաև Լառնակայում, բայց այն անցկացվել է ավելի վաղ ամսաթվով։

Թուրքիան և Գանան իրենց առաջին *«Երաժշտության ստեղծման օրերը»* անցկացրել են 2022 թվականին, իսկ Հարավային Աֆրիկան՝ 2023 թվականին։

## Ծանոթագրություններ

Կատեգորիա:1975 հայտնություններ
Կատեգորիա:1975 հիմնադրումներ
Կատեգորիա:Երաժշտական միջոցառումներ
Կատեգորիա:Հոկտեմբերի 1
Կատեգորիա:ՄԱԿ-ի միջազգային օրեր
Կատեգորիա:Միջազգային օրեր
Հայաստանի գործատուների հանրապետական միություն

**Հայաստանի գործատուների հանրապետական միություն, ՀԳՀՄ** (անգլ.՝ Republican Union of Employers of Armenia, RUEA) Հայաստանի Հանրապետությունում գործող գործատուների ազգային ներկայացուցչական կազմակերպություն։

## Ընդհանուր տեղեկություններ
Հայաստանի գործատուների հանրապետական միությունը շահույթ չհետապնդող, ոչ պետական կազմակերպություն է, որը հիմնադրվել է 2007թ. նոյեմբերին Աշխատանքի միջազգային կազմակերպության կոնվենցիաների պահանջների, ՀՀ «Աշխատանքային օրենսգրքի», «Գործատուների Միությունների մասին» ՀՀ օրենքի հիման վրա:

## Նպատակներ և խնդիրներ
ՀԳՀՄ-ն պաշտպանում է գործատուների (բիզնես համայնքի) համընդհանուր շահերը Հայաստանում և իրականացնում բիզնեսի շարունակական բարելավմանն ու սոցիալ-տնտեսական զարգացմանն ուղղված ծրագրեր։

Միության հիմնական նպատակներն են՝

* Գործատուների իրավունքների և օրինական շահերի պաշտպանություն
* Բարենպաստ բիզնես միջավայրի ստեղծում
* Պետական մարմինների հետ սոցիալական երկխոսության մեջ գործատուների ներկայացուցչություն
* Տնտեսության զարգացմանը նպաստող նախաձեռնությունների իրականացում
* Աշխատաշուկայի կարգավորման հարցերում գործատուների կողմի շահերի ներկայացում

## Գործունեություն
Գործատուների միություններն իրենց գործունեությունն իրականացնում են երեք մակարդակներում՝ հանրապետական, ճյուղային և տարածքային։ Հանրապետական մակարդակում գործատուներին ներկայացնում է գործատուների հանրապետական միությունը, որը միավորում է հանրապետությունում գործող գործատուների ճյուղային և տարածքային միությունների կեսից ավելիին:
Միությունը ակտիվորեն մասնակցում է՝

* Աշխատանքային օրենսգրքի մշակմանը և բարելավմանը
* Սոցիալական երկխոսության և գործատու-աշխատող հարաբերությունների զարգացմանը
* Բիզնես կարգավորման բարելավման նախաձեռնություններին

## Անդամակցություն
Այսօր ՀԳՀՄ-ն ունի 1411 անդամ ընկերություն, ներկայացնելով ՀՀ-ում գործող ընկերությունների մոտ 20%-ը, որոնք ներկայացնում են ՀՀ տնտեսության բոլոր ոլորտները: Նրանց ներքո աշխատում է մասնավոր հատվածի ընդհանուր աշխատողների թվի շուրջ 40%-ը: ՀԳՀՄ միավորում է 32 ոլորտային և տարածքային միություններ, որոնք ներկայացնում են տնտեսության տարբեր ոլորտներ և ՀՀ բոլոր մարզերը:

## Համագործակցություն
ՀԳՀՄ-ն հանդիսանում է ՀՀ կառավարության պաշտոնական սոցիալական գործընկերը Հայաստանի արհմիությունների կոնֆեդերացիայի (ՀԱՄԿ) հետ և գործում է եռակողմ Հանրապետական կոլեկտիվ պայմանագրի հիման վրա, որով սահմանվում են սոցիալ-աշխատանքային և դրա հետ կապված սոցիալ-տնտեսական լրացուցիչ երաշխիքներ և Կողմերի համատեղ գործողությունները դրանց իրականացման համար։

ՀԳՀՄ-ի աշխատանքները համակարգվում է Աշխատանքի միջազգային կազմակերպության (ԱՄԿ) կողմից, Միությունն էլ իր հերթին ակտիվ մասնակցություն է ցուցաբերում «ԱՄԿ լիազոր գործընկերների կարողությունների զարգացում՝ աշխատանքի ոչ ֆորմալ դրսևորումների կանխման և ֆորմալացման անցման խթանման ուղղությամբ, փախստականների հետ կապված ճգնաժամի համատեքստում» նախաձեռնության շրջանակներում՝ Հայաստանում ԱՄԿ աջակցությամբ կազմակերպելով մի շարք ծրագրեր։

## Տես նաև

* Հայաստանի արհմիությունների կոնֆեդերացիա
* Աշխատանքի միջազգային կազմակերպություն

## Արտաքին հղումներ

* Հայաստանի գործատուների հանրապետական միություն

## Ծանոթագրություններ

Կատեգորիա:Հայաստանի կազմակերպություններ
Կլավդիուս Կլավդիանուս

**Կլավդիուս Կլավդիանուս** (, ), հռոմեացի բանաստեղծ, ծննդյամբ հույն՝ Ալեքսանդրիայից։ Համարվում է քաղաքական, պալատական այն պոեզիայի ներկայացուցիչներից, որի ստեղծագործության առանցքը Հռոմի հաղթանակներն էին ընդդեմ բարբարոսների։

Կլավդիուս Կլավդիանուսը համարվում է իր ժամանակի հռոմեական պոեզիայի ականավոր ներկայացուցիչը։ Նա հռոմեացի չէր, Ալեքսանդրիայից էր և Հռոմ էր եկել 395 թվականին։ Լրջագույնս ուսումնասիրել է հունական և հռոմեական դասական գրականությունը, քաջ տիրապետել հունարենին, ապա լատիներենին։ Մինչև Հռոմ գալը ստեղծագործել է հունարեն, ապա նաև՝ լատիներեն։ Գրել է մի շարք ստեղծագործություններ, որոնցից ոչ բոլորն են հասել մեզ։ Մեզ են հասել հունարեն շարադրված մի շարք էպիգրամներ և հատվածներ «Գիգանտոմախիա» կոչվող էպիկական պոեմից։

Կլավդիուս Կլավդիանուսի ստեղծագործությունների թեմաները հիմնականում քաղաքական են՝ Հռոմեական կայսրության բաժանումը երկուսի (արևելյան և արևմտյան), Ալարիխի առաջնորդությամբ գոթերի հարձակումը կայսրության վրա, արևմտյան կայսրության գահակալ Հոնորիուսը և նրա զորավար Ստիլիխոնը, Կոստանդնուպոլսում իշխող կայսր Ռուֆինուսը, նրա խորհրդական և պալատում ազդեցիկ դերակատար ներքինի Եվտրոպիուսը։

Կլավդիուս Կլավդիանուսի ստեղծագործությունները երկու բնույթի են՝ սատիրական և գովերգական։ Երկու դեպքում էլ արտացոլվում է նրա սերը Հռոմի հանդեպ։ Պարսավում է նրանց, ովքեր թշնամի և հակառակորդ են Հռոմին և գավերգում, փառաբանում է նրանց, ովքեր Հռոմի բարեկամն են։ Նա անարգանքի սյունին է գամում արևելյան կայսրության թագավոր Ռուֆինուսին և նրա արքունական ներքինի Եվտրոպիուսին՝ վերջինիս խարդախության համար, սակայն գովերգում է արևմտյան կայսրության՝ Հռոմի թագավոր Հոնորիուսին, նրա զորավար Ստիլիխոնին, որոնք պաշտպանում են կայսրությունը և ջանում վերականգնել պետության փառքն ու մեծությունը։ Ստիլիխոնին գովերգում է ջերմ զգացմունքով, որովհետև նա անձնվիրաբար փրկեց Հռոմը թշնամիներից։ Նրան համեմատում է Սկիպիոնի հետ, որը Կարթագենի դեմ մղվող պատերազմում ցուցաբերեց անօրինակ հայրենասիրություն։ *«Եթե Ստիլիխոնը բախտավոր է, որ կայսեր փեսան է, ապա կայսրն ավելի բախտավոր է, որ Ստիլիխոնի աներն է»։*

Բացի քաղաքական բնույթի սատիրական և ներբողական ստեղծագործություններից Կլավդիուս Կլավդիանուսը գեղարվեստորեն մշակել է ժողովրդական բանահյուսությունը։ Գրել է հարսանեկան երգեր, որոնց մեջ աչքի է ընկնում Ստիլիխոնի ամուսնության առթիվ հորինած երգերը, որոնք «Ֆեսցենինա» անունն են կրել և ունեցել անակրեոնյան, ալքայոսյան անապեստ տաղաչափություն։ Ուշագրավ է հատկապես Պրոսերպինայի հափշտակության մասին ժողովրդական բանահյուսության վարպետ մշակումը։ Գրել է նաև գեղեցիկ ոտանավոր փյունիկ թռչունի մասին։

Հռոմը հարգելով բանաստեղծի հիշատակը կանգնեցնում է նրա հուշարձանը, որի մակագրության մեջ ասվում է, որ չնայած ոտանավորները լիովին ապահովում են փառապանծ պոետի անմահությունը, սակայն Արկադիուս և Հոնարիուս «ամենաերջանիկ և ամենագետ» կայսրերը սենատի միջնորդությամբ հրամայեցին նրա հիշատակին Տրայանոսի հրապարակում արձան կանգնեցնել։

## Ծանոթագրություններ

Կատեգորիա:Հին հռոմեացի բանաստեղծներ
Լյուդվիգսհյոհե

**Լյուդվիգսհյոհե** (), ծովի մակարդակից 4341 մետր բարձրությամբ լեռ, որը գտնվում է Շվեյցարիայի և Իտալիայի սահմանին Պենինյան Ալպերի Մոնտե Ռոզա լեռնաշղթայում։ Լյուդվիգսհյոհե գագաթ առաջին անգամ բարձրացել է Լյուդվիգ ֆոն Վելդենը զբոսավարների ուղեկցությամբ 1822 թվականի օգոստոսի 25-ին։ 1994 թվականին UIAA Լյուդվիգսհյոհեն ներառվել է ալպիական 4000 մետր և ավելի բարձրություն ունեցող գագաթների հիմնական պաշտոնական ցանկում։

## Անվանման ծագումնաբանություն
Գերմաներեից թարմանաբար *Ludwigshöhe* անվանումը նշանակում է *Լյուդվիկոսի բարձունք*։ Լյուդվիգսհյոհեն իր անվանումն ստացել է Ֆրանսիայի կանոնականացված թագավոր Լյուդովիկոս IX պատվին (գերմաներենում Լյուդովիկոս անունը հնչում է որպես *Լյուդվիգ*), որը ղեկավարել է 1226-1270-ական թվականներն։ Նախկինում անանուն լեռն առաջին անգամ բարձրացել են օգոստոսի 25-ին՝ թագավորի մահվան տարելիցի օրը։ Առաջին բարձրացողը՝ ավստրիացի զորավար և տեղագիր Լյուդվիգ ֆոն Վելդենը, նշել է, որ դա թագավորի անունն է, ոչ թե իր սեփականը, իսկ բարձրանալու ամսաթիվը պատճառ է դարձել է այդ գագաթի անվանումը դնել թագավորի պատվին։

## Ֆիզիկաաշխարհագրական բնութագիր
Լյուդվիգսհյոհե լեռը տեղակայված է Շվեյցարիայի սահմանին՝ Վալե կանտոնի և Իտալիայի սահմանին՝ Պիեմոնտ և Վալլե Դ'Աոստա շրջանների սահմանին։ Լյուդվիգսհյոհեն ծովի մակարդակից բարձր է 4341 մետր: Բարձունքը համարվում է Մոնտե-Ռոզա լեռնաշղթայի 4000 մետր բարձրություն ունեցող գագաթներից մեկը։ Գագաթի հարաբերական բարձրությունը 58 մետր է, Լյուդվիգսհյոհե գագաթից ավելի բարձր է Պարոտշպիտցենը (4432 մետր)։ Գագաթները միացված են Ֆիոդեյոխ (4283 մետր) լեռնանցքով։ 1994 թվականին Լյուդվիգսհյոհե գագաթը ներառվել է UIAA ալպիական 4000 մետր և ավելի բարձրություն ունեցող գագաթների հիմնական պաշտոնական ցանկում, որտեղ բացարձակ բարձրությամբ զբաղեցնում է 17-րդ հորիզոնականը։

Իտալիայի կողմից հարավ-արևելքում Լյուդվիգսհյոհեն կտրվում է կտրուկ լեռնաժայռով (ավելի քան 45° թեքվածությամբ), որից հոսում է  սառցադաշտը։ Իտալիայի հարավ-արևմուտքից և Շվեյցարիայի կողմից գագաթը հարթ է և ձյունոտ։

## Վերելքների պատմություն
Լյուդվիգսհյոհե գագաթ աջառին անգամ բարձրացել է ավստրիացի զորավար և տեղագիր Լյուդվիգ ֆոն Վելդենը զբոսավարների ուղեկցությամբ 1822 թվականի օգոստոսի 25-ին։ Ֆոն Վելդենի արշավախմբի նպատակը բացառապես գիտական բնույթ ուներ։ Այդ ընթացքում ֆոն Վելդենը ուսումնասիրել է Մնոտե-Ռոզա լեռնաշղթայի շրջանը՝ որոշելով գագաթների բարձրությունները և կազմելով տեղագրական քարտեզներ։ Ֆոն Վելդենը նաև որոշ գագաթներին անվանումներ է տվել, ներառյալ Լյուդվիգսհյոհեն։

Լյուդվիգսհյոհեն դարձել է Մոնտե-Ռոզա լեռնաշղթայի երրորդ նվաճած գագաթը 1819 թվականին Պիրամիդ-Վինսենտից և 1820 թվականին Ցումշտայնշպիցեից հետո։

## Վերելքների երթուղի
Լյուդվիգսհյոհե գագաթը երբեմն համարվում է անկախ վերելքների առարկա։ Սովորաբար այն անցնում են գագաթաերթով (տրավերս)՝ լեռնաշղթայի առավել բարձր և դժվար գագաթներ բարձրանալու համար․ Պիկ Դյուֆուր, Ցումշտայնշպիցե, Լիսկամ, Պարրոտշպիտցե։ Լյուդվիգսհյոհե գագաթ բարձրանալու երթուղիներն, ըստ UIAA (PD/PD+/F/AD՝ ըստ IFAS դասակարգման) դասակարգման, ունեն II/III կատեգորիա։

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:Եվրոպայի լեռներ
Կատեգորիա:Լեռներ այբբենական կարգով
Կատեգորիա:Իտալիայի լեռներ
Կատեգորիա:Շվեյցարիայի լեռներ
Կատեգորիա:Ալպերի լեռներ
Ռաֆայել Գուալացի

**Ռաֆայել Գուալացի** (, ), իտալացի երգիչ։

Ռաֆայելը մասնակցել է Սան Ռեմոյի փառատոնին 2011 թվականին և հաղթել է երիտասարդ կատարողների շրջանում («Mia Martini» մրցանակը) իր «Follia d’amore» («Սիրո խենթություն») երգով։ Այս հաղթանակը երաժշտին հնարավորություն է տվել ներկայացնելու Իտալիան «Եվրատեսիլ 2011»-ում։ Գուալացին դարձել է Իտալիայի առաջին մասնակիցը այն բանից հետո, երբ երկիրը բոյկոտել է մրցույթը (1997-2010 թվականներին)։ Բացի այդ, քանի որ Իտալիան մտնում է «մեծ հնգյակի» կազմի մեջ, երգիչը հանդես է եկել անմիջապես եզրափակչում՝ մայիսի 14-ին (շրջանցելով երկու կիսաեզրափակիչները)։ Երգչին հաջողվել է մտնել առաջատարների եռյակ և ընդհանուր հաշվարկում զբաղեցնել երկրորդ տեղը։

## Սկավառակագրություն
* Love Outside the Window (2005)
* Reality and Fantasy (2011)

## Ծանոթագրություններ


 

Կատեգորիա:Եվրատեսիլ 2011 երգի մրցույթ
Կատեգորիա:Եվրատեսիլ երգի մրցույթի մասնակիցներ
Կատեգորիա:Երաժիշտներ այբբենական կարգով
Կատեգորիա:Իտալացի դաշնակահարներ
Կատեգորիա:Իտալացի երգիչներ
Կատեգորիա:Իտալացի կոմպոզիտորներ
Կատեգորիա:Իտալիայի մասնակիցները Եվրատեսիլ երգի մրցույթում
Կատեգորիա:Իտալիան Եվրատեսիլ երգի մրցույթում
Վերականգնողական շարժում

**Վերականգնողական շարժում** (, նաև հայտնի որպես **Ամերիկյան Վերականգնողական շարժում** կամ **Սթոուն-Քեմփբելյան շարժում**, և նսեմացնող կերպով՝ Քեմփբելիզմ ) քրիստոնեական կրոնական շարժում, որը սկսվել է Ամերիկայի սահմանին 19-րդ դարի սկզբի Երկրորդ Մեծ զարթոնքի (1790–1840) ժամանակ։ Այս շարժման ռահվիրաները ձգտում էին եկեղեցու ներսից բարեփոխել  և ձգտում էին «բոլոր քրիստոնյաների միավորմանը մեկ մարմնում, որը կհամապատասխաներ Նոր Կտակարանի եկեղեցու օրինակին»։

Վերականգնողական շարժումը զարգացավ կրոնական վերածննդի մի քանի անկախ ուղղություններից, որոնք իդեալականացնում էին վաղ քրիստոնեությունը։ Հատկապես կարևոր էին երկու խմբեր, որոնք անկախ կերպով մշակեցին քրիստոնեական հավատքի նմանատիպ մոտեցումներ։ Առաջինը, որը գլխավորում էր Բարթոն Վ. Սթոունը, սկսվեց Քեյն Ռիջում (Կենտուկի), և բնութագրվեց որպես «քրիստոնյաներ», չուզանալով կրել առանձնացնող ուրիշ անվանումներ։ Երկրորդը սկսվեց արևմտյան Փենսիլվանիայում և Վիրջինիայում (այժմ՝ Արևմտյան Վիրջինիա) և գլխավորեցին Թոմաս Քեմփբելը և նրա որդի Ալեքսանդր Քեմփբելը, որոնք երկուսն էլ կրթություն էին ստացել Շոտլանդիայում։ Նրանք ի վերջո օգտագործեցին «Քրիստոսի աշակերտներ» անունը։ Երկու խմբերն էլ ձգտում էին վերականգնել քրիստոնեական եկեղեցին՝ հիմնվելով Նոր Կտակարանում ուրվագծված տեսանելի օրինաչափությունների վրա, և երկուսն էլ կարծում էին, որ հավատալիքները քրիստոնեությունը բաժանում են։ 1832 թվականին նրանք հաղորդակցության մեջ մտան։

Այլ բաների շարքում, նրանք միավորված էին այն համոզմունքով, որ Հիսուսը Քրիստոսն է, Աստծո Որդին, որ քրիստոնյաները պետք է նշեն Տիրոջ ընթրիքը յուրաքանչյուր շաբաթվա առաջին օրը՝ կիրակին, և որ չափահաս հավատացյալների մկրտությունը պարտադիր կերպով կատարվում է ջրի մեջ ընկղմվելով։ Քանի որ հիմնադիրները ցանկանում էին լքել բոլոր հարանվանական առանձնացնող անունները, նրանք օգտագործել են Հիսուսի հետեւորդների համար աստվածաշնչյան անունները: Երկու խմբերը խրախուսեցին վերադառնալ առաջին դարի եկեղեցիների նպատակներին, ինչպես նկարագրված է Նոր Կտակարանում: Շարժման պատմաբաններից մեկը պնդում էր, որ դա հիմնականում միասնության շարժում էր, որում վերականգնման շարժառիթը երկրորդական դեր էր խաղում:

Այդ ժամանակից ի վեր վերականգնողական շարժումը բաժանվել է բազմաթիվ առանձին խմբերի։ Երեք հիմնական խմբեր են՝ Քրիստոսի Եկեղեցին,  քրիստոնեական եկեղեցին (Քրիստոսի աշակերտներ) և անկախ քրիստոնեական եկեղեցին / Քրիստոսի Եկեղեցու ժողովներ. Բացի այդ, կան Քրիստոսի միջազգային եկեղեցիներ, Միջազգային քրիստոնեական եկեղեցի, Քրիստոսի եկեղեցիները Եվրոպայում և Ավետարանական քրիստոնեական եկեղեցի Կանադայում, Քրիստոսի եկեղեցին Ավստրալիայում. Ոմանք շարժման մեջ առկա պառակտումները բնութագրում են որպես վերականգնման և էկումենիզմի նպատակների միջև եղած լարվածության արդյունք. Քրիստոսի եկեղեցիները և անկախ քրիստոնեական եկեղեցիների/Քրիստոսի եկեղեցու ժողովները լուծեցին լարվածությունը՝ շեշտը դնելով վերականգնման վրա, մինչդեռ Քրիստոնեական եկեղեցին (Քրիստոսի աշակերտները) լուծեցին լարվածությունը՝ շեշտը դնելով էկումենիզմի վրա։

## Տես նաև
*Քրիստոնեական միություն
*Քրիստոսի Եղբայրներ

## Ծանոթագրություններ
Վերականգնողականություն

**Վերականգնողականություն** (),  նաև հայտնի որպես **քրիստոնեական պրիմիտիվիզմ** (), կրոնական տեսանկյուն, որի համաձայն Հիսուսի հետևորդների վաղ հավատալիքներն ու սովորույթները կամ կորել են, կամ խեղաթյուրվել նրա մահից հետո և վերականգնման կարիք են ունեցել։  Դա մի տեսակետ է, որը հաճախ «ձգտում է շտկել քրիստոնեության այլ ճյուղերի թերությունները՝ դիմելով նախնադարյան եկեղեցուն որպես նորմատիվ մոդել»:

Ինչպես Ռուբել Շելլին է ասել. «վերականգնողական բոլոր շարժումների դրդապատճառը բաժանարար պատերի քանդումն է՝ վերադառնալով քրիստոնեական կրոնի սկզբնական, էական և համընդհանուր առանձնահատկությունների կիրառմանը»։ Տարբեր խմբեր փորձել են վերականգնողական տեսլականը իրականացնել տարբեր ձևերով. օրինակ՝ ոմանք կենտրոնացել են եկեղեցու կառուցվածքի և գործելակերպի վրա, մյուսները՝ եկեղեցու բարոյական կյանքի, իսկ մյուսները՝ հավատացյալի կյանքում Սուրբ Հոգու անմիջական փորձառության վրա։

Ավելի նեղ իմաստով, «վերականգնողականություն» տերմինն օգտագործվում է որպես նկարագրական տերմին՝ կապված վերականգնողական խմբերի հետ, որոնք ձևավորվել են Մեծ զարթոնքի դարաշրջաններում, ինչպիսիք են՝ Քրիստադելֆիանները (հունարեն՝ «Քրիստոսի եղբայրներ»), Շվեդբորգիանները (այսինքն՝ Նոր Եկեղեցին ), Իրվինգյանները (որոնցից ամենամեծը Նոր Առաքելական Եկեղեցին է), Հիսուս Քրիստոսի Վերջին Օրերի Սրբերի Եկեղեցին (այսինքն՝ Մորմոնիզմը ), Եհովայի վկաները (Աստծո տետրագրամատոնից ),  (իսպաներեն՝ «Աշխարհի լույսը») և  ( Տագալերեն ՝ «Քրիստոսի եկեղեցի»): Այս վերականգնողական խմբերը կիսում են այն համոզմունքը, որ պատմական քրիստոնեությունը կորցրել է ճշմարիտ հավատքը Մեծ ուրացության ժամանակ, և որ Եկեղեցին վերականգնման կարիք ուներ։

Այս տերմինն օգտագործվել է Միացյալ Նահանգներում Սթոուն-Քեմփբել շարժման համար և օգտագործվել է նաև ավելի նոր խմբերի կողմից՝ նկարագրելով քրիստոնեությունը իր սկզբնական տեսքով վերականգնելու իրենց նպատակը, ինչպիսիք են որոշ հակահարանվանական խարիզմատիկ վերականգնողականներ, որոնք առաջացել են 1970-ականներին Միացյալ Թագավորությունում և այլուր։ Վերականգնողական շարժումները, այդ թվում՝ Միասնության Հոգեգալստականությունը, Մորմոնիզմը և Եհովայի վկաները, ամբողջ աշխարհում գնահատվում են մոտ 40 միլիոն անդամ։

## Տես նաև
*Վերականգնողական շարժում

## Ծանոթագրություններ
Ջոել Գլեյզեր

**Ջոել Գլեյզեր** (. ),  ամերիկացի ձեռնարկատեր, միլիարդատեր։ Համասեփականատերն է *First Allied Corporation* հոլդինգի, որը միավորում է զանազան բիզնեսներ (առաջին հերթին սննդի արդյունաբերության ոլորտում): Բացի այդ, անգլիական «Մանչեսթեր Յունայթեդ» ֆուտբոլային ակումբի նախագահն ու գործադիր տնօրենն է, ինչպես նաև Ամերիկյան ֆուտբոլի ազգային լիգայում հանդես եկող «Տամպա Բեյ Բաքանիրս» ակումբի համասեփականատերը:

## Հակիրճ տեղեկատվություն
Ջոելը ներկայացուցիչն է Գլեյզերների տոհմի, որը վաղուց տեղ է գրավել «First Allied Corporation»- ի խորհրդում։ Ունի չորս եղբայր (Ավրամը, Քևինը, Բրայանն ու Էդվարդը) և մեկ քույր՝ Դարսին:

1989 թվականին Ջոելն ավարտել է Վաշինգտոնի Ամերիկյան համալսարանը: Նա և իր եղբայր Ավրամը անգլիական «Մանչեսթեր Յունայթեդ» ֆուտբոլային ակումբի գործադիր տնօրեններն են։ Երկուսն էլ այդ պաշտոնում նշանակվել են իրենց հոր՝ Մալքոլմ Գլեյզերի կողմից, ով ժամանակին ակումբի սեփականատերն էր։

Ջոել Գլեյզերը նաև «Տամպա Բեյ Բաքանիրս»-ի փոխնախագահն է, ակումբ, որը հանդես գալով NFL-ում (Ամերիկյան ֆուտբոլի ազգային լիգայում), 2003 և 2021 թվականներին նվաճել է Սուպերբոուլը։

2021 թվականի ապրիլի 19-ին հայտարարվեց, որ Ջոել Գլեյզերը դառնալու է նախապես ծրագրված սուպերլիգայի փոխնախագահը, սակայն մի քանի ակումբների դուրս գալու պատճառով այդ լիգայի ստեղծումը ձախողվեց։

## Խնդիրներ «Մանչեսթեր Յունայթեդի» երկրպագուների հետ
2005 թվականի հունիսի 30-ին «Մանչեսթեր Յունայթեդի» երկրպագուները Ջոելին և իր եղբորը՝ Ավիին թույլ չտվեցին լքել թիմի մարզադաշտը՝ «Օլդ Թրաֆորդը». այդ կերպ երկրպագուներն արտահայտում էին իրենց բողոքը ընդդեմ  Գլեյզերների կողմից ակումբի գրավման։ Վերջիններիս ազատելու համար ոստիկան ուղեկցորդուհիներ կանչվեցին։

## Տես նաև
*  Մալքոլմ Գլեյզեր

## Ծանոթագրություններ

## Արտաքին հղումներ
* Glazer Family Foundation 

Կատեգորիա:21-րդ դարի ամերիկացի հրեաներ
Կատեգորիա:Ամերիկացի գործարարներ
Կատեգորիա:Ամերիկացի միլիարդատերեր
Աքսազ ռազմածովային բազա

**Աքսազ ռազմածովային բազա** (), Թուրքիայի ռազմածովային ուժերի ռազմաբազա, որը գտնվում է Թուրքիայի հարավարևմտյան հատվածում՝ Մուղլայի մարզի Մարմարիս քաղաքում՝ Էգեյան ծովի ափին։ Ռազմական նշանակության կառույցներից զատ, ռազմաբազայում կան բնակարանատիպ զորանոցներ ու սոցիալական նշանակության ենթակառուցվածքներ։ Ռազմաբազայի ընդհանուր տարածքը հասնում է շուրջ 32 կմ2։ Աքսազ ռազմաբազայում մշտապես տեղակայված է նաև 6 ուղղաթիռ։

## Պատմություն
Միջերկրական և Էգեյան ծովերում Թուրքիայի ռազմածովային ուժերի ներկայության ապահովման նպատակով 1960-ական թվականներին վերջերին թուրքական իշխանությունները, ապագա ռազմածովային բազայի տեղակայման որոնման նպատակով, սկսեցին ընդլայնել պլանավորման էքստենսիվ աշխատանքները։ Վերջնական ընտրությունը կանգ առավ Աքսազի Քարաաղաչ ափի վրա, որը Մուղլայի նահանգի Մարմարիս քաղաքից գտնվում է 13 կիլոմետր դեպի արևելք։ Ընդ որում, դեռևս Փիրի Ռեիսը օսմանյան պատմական փաստաթղթերում բնական նավահանգստի համար հենց այս վայրն էր նշել որպես ամենահարմարը, որտեղ կարող է կանգ առնել մեծ թվով նավատորմ։

Ռազմաբազայի կառուցման աշխատանքները մեկնարկել են 1983 թվականին։ 1992 թվականին ենթակառուցվածքների շինարարական աշխատանքների ավարտից հետո ստորաբաժանումներն ու ռազմանավերը սկսեցին տեղափոխվել այստեղ։ Ռազմաբազան ամբողջությամբ շահագործման հանձնվեց 2000 թվականին։ Ներկայումս Աքսազը ժամանակակից ռազմաբազա է, որը լոգիստիկ աջակցություն է տրամադրում նաև ՆԱՏՕ-ի դաշնակից մյուս երկրների ռազմածովային ուժերի նավերին։

## Գործունեություն
Աքսազ ռազմածովային բազայում գործում են Թուրքիայի ռազմածովային ուժերի հարավային ծովային հրամանատարության հետևյալ հատուկ ստորաբաժանումները.

* Թուրքիայի ստորջրյա պաշտպանության ուժեր (SAS, ),
* Թուրքիայի ստորջրյա հարձակման ուժեր (SAT, )

## Ծանոթագրություններ

Կատեգորիա:Թուրքիայի ռազմածովային բազաներ
Կատեգորիա:Թուրքիայի ռազմածովային ուժեր
Կաթոլիկ Առաքելական Եկեղեցի

**Կաթոլիկ Առաքելական Եկեղեցի** (, կրճատ՝ CAC), հայտնի է նաև որպես **Իրվինգյան Եկեղեցի** ( կամ Irvingite Church), քրիստոնեության վերականգնողական ճյուղի հարանվանություն է։ Այն սկիզբ է առել Լոնդոնում մոտավորապես 1831 թվականին և հետագայում տարածվել է Գերմանիայում և ԱՄՆ-ում։ Կաթոլիկ Առաքելական Եկեղեցու ավանդական խմբերը, որոնք ունեն ռևիզիոնիստական շարժում, որոնց բնույթը ներառում է պատմական պատարագների և խարիզմատիկ պարգևների տարրեր, երբեմն անվանում են **Իրվինգիզմ** կամ **Իրվինգյան շարժում** ՝ Էդվարդ Իրվինգի (1792–1834) անունով, ով Շոտլանդիայի եկեղեցու հոգևորական էր, որին երբեմն համարում են շարժման կազմակերպիչ :

Եկեղեցին կազմակերպվել է 1835 թվականին՝ չորս մաս տեսակի ծառայողներով՝ «առաքյալների, մարգարեների, ավետարանիչների և հովիվների»։ Կաթոլիկ առաքելական եկեղեցու ավանդույթին հետևող հարանվանությունները սովորեցնում են «մարգարեական պարգևների վերականգնումը համընդհանուր եկեղեցում՝ Սուրբ Հոգու անմիջական ներշնչմամբ»  

Կաթոլիկ Առաքելական Եկեղեցու ներսում առաջացած պառակտման հետևանքով ի հայտ եկան այլ Իրվինգյան քրիստոնեական դավանանքներ, այդ թվում՝
*Հին Առաքելական Եկեղեցին (1832)
*Նոր Առաքելական Եկեղեցին (1863)
*Միացյալ Առաքելական Եկեղեցի (1956)
*Ռեֆորմացված Հին Առաքելական Եկեղեցին (1972)
Դրանցից Նոր Առաքելական Եկեղեցին այսօր ամենամեծ Իրվինգյան քրիստոնեական դավանանքն է՝ 16 միլիոն անդամներով, իսկ Նոր Առաքելական Եկեղեցին՝ մոտ 2,5 մլն. անդամ։

Իրվինգիզմն ունի բարդ պատարագներ. այն սովորեցնում է երեք խորհուրդ՝ մկրտություն, սուրբ հաղորդություն և սուրբ կնքում։

## Տես նաև
*Վերականգնողականություն

## Ծանոթագրություններ
Աստված առաջ (ֆիլմ)

**Աստված առաջ** (), թուրքական ռոմանտիկ կատակերգություն, որը էկրաններին է բարձրացել 2014 թվականին։ Ֆիլմի պրեմիերան կայացել է 2014 թվականի նոյեմբերի 28-ին։ Սցենարիստներն են Մուրաթ Քամանը և Էմրահ Քամանը, իսկ ռեժիսորը՝ Ալի Թաներ Բալթաջըն։ Ֆիլմը նկարահանել է 25 FİLM կինոընկերությունը։ Գլխավոր դերերում հանդես են գալիս Մուրաթ Բոզը և Բյուշրա Փեքինը։

Ֆիլմի սաունդթրեքը, որի հեղինակը Նիլ Քարաիբրահիմգիլն է, հրապարակվել է 2014 թվականի նոյեմբերի 28-ին YouTube-ի Netd Müzik ալիքում։ 

Ֆիլմը ստեղծվել է թուրք գրող PuCCa-ի «Փոքրիկ հիմարի մեծ աշխարհը» գրքի հիման վրա։

## Սցենար
PuCCa-ն շուրջ 4 տարի ապրել է Անկարայում, բայց դրանից հետո, երբ բաժանվում է սիրած տղամարդուց, որի հետ հանդիպում էր շուրջ 1 տարի, վերադառնում է ընտանիքի մոտ՝ Իզմիր։ Աղջկա կյանքում բարդ ժամանակաշրջան է։ Նա դժբախտ է, սպասում է հեռախոսազանգի, սպասում է, թե երբ կվերադառնա սիրելին։ Տեսնելով, որ որևէ հեռախոսազանգ այդպես էլ չի ստանում, աղջիկն ընկնում է դեպրեսիայի մեջ՝ սթրեսի պատճառով սկսելով չափից շատ ուտել։ Ընտանիքն անընդհատ ճնշում է նրան, որպեսզի հավաքի իրեն ու աշխատանք գտնի։ Չուզենալով PuCCa-ն հարցազրույցի է գնում Իզմիրի տեղական հեռուստաընկերություններից մեկում ու այնտեղ հանդիպում Փեքմեզին, որը փոխում է նրա ողջ կյանքը։ Աղջիկը փորձում է ամեն գնով գրավել տղայի սիրտը։ Սակայն ամեն ինչ այդքան էլ հեշտ չէ։ Փեքմեզի սրտի համար այլ պայքարող էլ կա։

## Դերասանական կազմ

## Տեխնիկական անձնակազմ

## Ծանոթագրություններ

## Արտաքին հղումներ
* Պաշտոնական կայք էջ 

Կատեգորիա:2010-ականների թուրքերեն ֆիլմեր
Կատեգորիա:Warner Bros. ֆիլմեր
Կատեգորիա:Թուրքական ֆիլմեր
Կատեգորիա:Թուրքիայում նկարահանված ֆիլմեր